# 15 Februarie 2018 Contact: Bogdan Urzică Tel: 021/305.77.45

**Rompetrol Rafinare, profit net consolidat\* de 22 milioane USD și recorduri istorice de producție în 2017**

|  |  |  |  |  |
| --- | --- | --- | --- | --- |
| **Indicator Consolidat\*** |  | **2017** | **2016** | **%** |
| Cifra de afaceri brută | USD | 4.151.088.337 | 3.566.449.386 | 16% |
| EBITDA | USD | 210.724.926 | 186.548.315 | 13% |
| Rezultat net | USD | 21.924.527 | 57.145.367 | -62% |

Rompetrol Rafinare, companie membră a KMG International, și-a reconfirmat profitabilitatea în 2017, obținând un rezultat net consolidat\* în valoare de aproximativ 22 milioane USD, pe fondul unor recorduri istorice de producție realizate atât de rafinăria Petromidia Năvodari, cât și de rafinăria Vega Ploiești.

“Rafinăria Petromidia a atins anul trecut un nou record istoric de procesare de la înființarea platformei industriale (1979) de circa 5,66 milioane tone (16.800 tone pe zi), mai mare cu 5% față de nivelul atins în 2016. Principalii parametrii tehnologici și operaționali au atins niveluri record, cum ar fi cantitatea de benzină auto produsă de rafinărie (1,46 milioane tone) sau cea de motorină (2,74 milioane tone), dar și cea de propilenă - 133.000 tone. Performanțele constante ale companiei, atât cele operaționale, cât și cele financiare, demonstrează încă odată că investiţiile susţinute de KMG International şi unicul său acţionar, compania naţională de petrol şi gaze din Kazakhstan - KazMunayGas, de peste 1,4 miliarde USD de la preluarea afacerii, au transformat acest business într-unul competitiv, dinamic și sustenabil”, a declarat directorul general al Rompetrol Rafinare, Yedil Utekov.

Profitul operațional consolidat EBITDA s-a ridicat anul trecut la peste 210 milioane USD, în creștere cu 13% față de 2016, iar cifra de afaceri brută a companiei a depășit valoarea de peste 4 miliarde USD (+ 16%).

Rezultatele financiare ale companiei au fost influențate pozitiv și de creșterea cu 20% a marjei brute de rafinare față de nivelul din 2016, precum și de programele de optimizare a proceselor de producție.

Exporturile realizate de diviziile de rafinare şi petrochimie ale Rompetrol Rafinare s-au cifrat în 2017 la 1,34 miliarde USD, în creștere cu 22% comparativ cu 2016, compania fiind în continuare cel mai mare exportator de produse petroliere al României. Livrările s-au realizat atât către stațiile Rompetrol din Moldova, Bulgaria și Georgia, dar și către partenerii din regiunea Mării Negre.

Compania a continuat să fie un contribuabil important la bugetul de stat al României, cu un aport de peste 1,2 miliarde USD anul trecut. Valoarea contribuției la bugetul de stat a atins un nivel total de 13,7 miliarde USD în perioada 2007 – 2017.

Principalii acționari ai Rompetrol Rafinare SA sunt KMG International (54,63% - direct și indirect) și Statul român prin Ministerul Energiei (44,69%).

**Segmentul de rafinare**

|  |  |  |  |  |
| --- | --- | --- | --- | --- |
| **Indicator financiar**  |  | **2017** | **2016** | **%** |
| Cifra de afaceri brută  | USD | 3.479.314.807 | 2.898.959.937 | 20% |
| EBITDA | USD | 164.429.049 | 124.717.672 | 32% |
| Rezultat net | USD | 9.073.806 | 45.542.814 | -80% |
| **Indicator operaţional** |  |  |  |  |
| Materii prime prelucrate - Petromidia  | kt | 5.662 | 5.408 | 5% |
| Materii prime procesate - Vega | kt | 373 | 354 | 5% |
| Vânzări carburanţi intern  | kt | 2.128 | 1.884 | 13% |
| Vânzări carburanţi export | kt | 2.111 | 2.118 | 0% |

*Notă: Segmentul de rafinare cuprinde rezultatele societăţii Rompetrol Rafinare SA care se refera la activitatea rafinăriilor Petromidia şi Vega*

Pe segmentul de rafinare, cifra de afaceri brută s-a ridicat anul trecut la peste 3,47 miliarde USD, în creștere cu 20% față de 2016, aceasta fiind influențată de creșterea volumului produselor procesate și vândute pe piața internă și pe cea externă, precum și de cotațiile internaționale ale produselor petroliere.

Pe fondul cantității record istoric de materie primă procesată, rafinăria Petromidia a obținut un record de producție pentru produsele albe (benzină, motorină și jet) de 4,88 milioane tone, în timp ce indicele intensității energetice s-a situat la nivelul de 99,9%, indicele disponibilității mecanice la un nivel de 96,47%, iar disponibilitatea operațională la nivelul de 93,3%.

Anul trecut, gradul de utilizare a capacității de prelucrare a rafinăriei Petromidia a fost de circa 86%, nivel apropiat celui din 2016.

Cea mai longevivă unitate de procesare din România - înființată în anul 1905, rafinăria Vega a prelucrat in 2017 o cantitate record de materia primă de 373.000 tone, în creștere cu 5,3% față de 2016. Unitatea din Ploiești este singurul producător intern de bitum și hexan, iar anul trecut a consemnat un record istoric privind cantitatea de bitum realizată (96.000 tone).

În acelasi timp, gradul de utilizare a capacității de rafinare a platformei Vega a fost de 113%, în creștere cu 5,65% față de 2016.

**Segmentul de petrochimie**

|  |  |  |  |  |
| --- | --- | --- | --- | --- |
| **Indicator financiar**  |  |  **2017** | **2016** | **%** |
| Cifra de afaceri brută  | USD | 191.326.498 | 180.271.804 | 6% |
| EBITDA | USD | (5.304.452) | 6.320.969 | N/A |
| Rezultatul net | USD | (12.977.684) | (11.264.121) | 15% |
| **Indicator operaţional** |  |  |  |  |
| Propilenă procesată  | kt | 134 | 124 | 9% |
| Etilenă procesată | kt | 64 | 65 | -2% |
| Total vânzări | Kt | 191 | 190 | 1% |

*Notă: segmentul de petrochimie include activitatea de petrochimie din Rompetrol Rafinare SA si activitatea Rompetrol Petrochemicals SRL*

Pe segmentul de petrochimie, unitatea de producție a procesat o cantitate de propilenă de 134.000 tone în 2017, mai mare cu 9% comparativ cu anul precedent, iar volumul total al materiei prime procesate s-a ridicat la 198.500 tone. De asemenea, divizia de petrochimie a produs o cantitate record de propilenă polimerizabilă – 20.000 tone și a înregistrat cel mai scăzut indice energetic din istorie - 18,7 GJ/tonă. Rezultatele financiare au fost puternic influentate de conditiile de piata defavorabile, cu marje de petrochimie scăzute.

Rompetrol Rafinare este și unicul producător de polipropilenă din România, reușind să-și mențină cota de piață inclusiv pe categoriile secundare de produse. Strategia sa dinamică de dezvoltare asigură companiei o poziție competitivă pe piața internă dar și pe cea regională - zona Mării Negre și a Mării Mediterane, Europa Centrală și de Est.

**Segmentul de distribuție**

|  |  |  |  |  |
| --- | --- | --- | --- | --- |
| **Indicator Financiar**  |  |  **2017** |  **2016** | **%** |
| Cifra de afaceri brută  | USD | 2.453.396.882 | 2.196.231.269 | 12% |
| EBITDA | USD | 52.903.438 | 55.320.629 | -4% |
| Rezultatul net | USD | 28.413.464 | 24.119.283 | 18% |
| **Indicator Operaţional** |  |  |  |  |
| Cantități carburanți - retail  | kt | 693 | 636 | 9% |
| Cantități carburanți - en-gros | kt | 1.191 | 1.126 | 6% |
| Cantitati GPL vandute | Kt | 363 | 273 | 33% |

*Notă: Segmentul de distribuţie cuprinde rezultatele subsidiarelor Rom Oil, Rompetrol Downstream, Rompetrol Quality Control, Rompetrol Logistics şi Rompetrol Gas*

Cifra de afaceri brută consolidată a segmentului de distribuție s-a ridicat la peste 2,45 miliarde USD în 2017, în creștere cu 12% față de rezultatul înregistrat în 2016.

În volum, vânzările de carburanți pe segmentul retail au crescut cu 9% în 2017 comparativ cu cele din 2016, iar pe segmentul en-gros cu 6%. Cea mai mare creștere a vânzărilor a fost înregistrată pe segmentul GPL, cu 33% în 2017 față de 2016.

Rezultatele financiare pozitive pe segmentul de distribuție se datorează atât investițiilor realizate de companie în dezvoltarea rețelei de stații de alimentare cu carburant, cât și în optimizarea proceselor pe business. De asemenea, rezultatele financiare au fost influențate de evoluția cotațiilor internationale, exprimate în moneda de referință - USD. Aprecierea de 6% a leului în raport cu dolarul american din trimestrul IV 2017 a determinat o apreciere efectivă, în moneda națională, a celor două cotații să fie de aproximativ 9% pentru benzină și 14% pentru motorină.

La finele lui 2017, segmentul de distribuție al Rompetrol Downstream cuprindea 807 puncte de comercializare, incluzând aici rețeaua de stații proprii, stații partener, stații mobile: expres, baze interne de 9 și 20 metri cubi.

*\* Situatiile financiare consolidate ale Rompetrol Rafinare includ rezultatele Rompetrol Rafinare S.A. și cele ale subsidiarelor Rompetrol Quality Control S.R.L., Rom Oil S.A., Rompetrol Downstream S.R.L., Rompetrol Logistics S.R.L. Rompetrol Gas S.R.L*. *si Rompetrol Petrochemicals S.R.L.*

*\* Rezultatele prezentate sunt neauditate şi consolidate, iar raportarea a fost realizată conform Standardelor Internaţionale de Raportare Financiară (IFRS).*

………………………………………………………………………………………………………………………………………………………………..

**Departamentul de Relaţii Publice şi Comunicare**

**KMG International**